wickkiey/tamil-wikipedia-chunked huggingface dataset:
# பம்மி சோமால்

## திரைப்படவியல்

### தொலைக்காட்சி

- *அர்த்தங்கினி* – 1994 – எழுத்தாளர், தயாரிப்பாளர்
- *சனம்* – 1996 – கதை, திரைக்கதை, வசனம்
- *நீயத்* – 1999 – கதை, திரைக்கதை, வசனம்
- *கசௌதி* – 2000 – கதை, திரைக்கதை, வசனம்
- *நகாப்* – 2000 – கதை, திரைக்கதை, வசனம்
- *சிஸ்கி* – 2001 – திரைக்கதை
- *ஹரே காஞ்ச் கி சுரியான்* (தொலைக்காட்சி படம்) – 2001 – கதை, திரைக்கதை, வசனம்
- *நா ஜானே கியூன்* – 2001 – கதை, உரையாடல்கள்
- *சுகன்யா* – 2002 – வசனம்
- *சமய் கி தட்கன்* – 2002 – கதை, திரைக்கதை, வசனம்
- *நாதா* – 2002 – கதை, திரைக்கதை, வசனம்
- *முசுகுராகத்* – 2002 – கதை, திரைக்கதை, வசனம்
# பம்மி சோமால்

## திரைப்படவியல்

### திரைப்படங்கள்

- *தி பெர்ஃபெக்ட் கசுபண்ட்* (ஆங்கிலம்) – 2002 – வசனம்
- *மம்மி பஞ்சாபி* (ஆங்கிலம் / இந்தி) – 2011 – எழுத்தாளர், இயக்குநர், தயாரிப்பாளர்
- *நா ஜானே கப்சே* (இந்தி) – 2011 – எழுத்தாளர், இயக்குநர், தயாரிப்பாளர்
# பலேடியம் இருசயனைடு

**பலேடியம் இருசயனைடு** (*Palladium dicyanide*) என்பது Pd(CN)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இது சாம்பல் நிறத்தில் திடப்பொருளாகக் காணப்படுகிறது. ஓர் ஒருங்கிணைப்பு பலபடியான இச்சேர்மம் தூய வடிவத்தில் தனிமைப்படுத்தப்பட்ட முதல் பலேடியம் சேர்மம் ஆகும். 1804 ஆம் ஆண்டில் தூய பிளாட்டினம் உலோகத்தை உற்பத்தி செய்யும் முயற்சியில், டபிள்யூ. எச். வொல்லாசுடன், இராசதிராவகத்தில் தூய்மையற்ற பிளாட்டினத்தைக் கரைத்து தயாரிக்கப்பட்ட ஒரு கரைசலில் பாதரச சயனைடைச் சேர்த்தார். இவ்வினையில் வீழ்படிவாக்கப்பட்ட பலேடியம் சயனைடு, பின்னர் பற்றவைக்கப்பட்டது. ஒரு புதிய தனிமமாக பலேடியம் கிடைத்தது.
# பலேடியம் இருசயனைடு

## கட்டமைப்பு

பலேடியம் சயனைடின் கட்டமைப்பு சயனைடு பால ஈந்தணைவிகளால் இணைக்கப்பட்ட சதுர தளமான Pd(II) மையங்களைக் கொண்டுள்ளது என்று நீண்ட காலமாக சந்தேகிக்கப்பட்டது. இவை கார்பன் மற்றும் நைட்ரசன் அணுக்கள் இரண்டின் மூலமும் பிணைக்கப்பட்டுள்ளன. Pd(CN)<sub>2</sub> சேர்மத்தின் அகச்சிவப்பு நிறமாலையில், 2222 செ.மீ<sup>−1</sup> இல், CN அதிர்வு, பாலம் அமைக்கும் சயனைடு அயனிக்கு பொதுவானதாக உள்ளது. பலேடியம்(II) சயனைடு என்று பொதுவாக அழைக்கப்படும் இச்சேர்மம் உண்மையில் Pd(CN)<sub>2.0.29</sub>H<sub>2</sub>O என்ற மூலக்கூற்று வாய்ப்பாட்டைப் பயன்படுத்தி சிறப்பாக விவரிக்கப்படும் ஒரு நுண்படிக வேதிப்பொருள் என்பது இப்போது அறியப்படுகிறது. தாள்களின் உட்புறம் உண்மையில் தலை முதல் வால் வரை ஒழுங்கற்ற பாலம் அமைக்கும் சயனைடு குழுக்களால் இணைக்கப்பட்டு 4,4-வலைகளை உருவாக்கும் சதுர-தள பலேடியம் அயனிகளைக் கொண்டுள்ளது. இந்தத் தாள்கள் தோராயமாக 3 நானோமீட்டர் x 3 நானோமீட்டர் என்ற அளவில் உள்ளன. சம எண்ணிக்கையிலான நீர் மற்றும் சயனைடு குழுக்களால் சரிசெய்யப்பட்டு தாள்களின் மின்னூட்ட நடுநிலையைப் பராமரிக்கின்றன. இந்தத் தாள்கள் பின்னர் மிகக் குறைந்த நீண்ட தூர வரிசையுடன் அடுக்கி வைக்கப்படுகின்றன, இதன் விளைவாக மிகவும் பரந்த சிகரங்களுடன் பிராக் விளிம்பு வடிவங்கள் உருவாகின்றன. மொத்த நியூட்ரான் விளிம்பு விளைவைப் பயன்படுத்தி தீர்மானிக்கப்படும் Pd-C மற்றும் Pd-N பிணைப்பு நீளம் இரண்டும் 1.98 Å ஆகும்.
# பலேடியம் இருசயனைடு

## பண்புகளும் வினைகளும்

பலேடியம் டைசயனைடு தண்ணீரில் கரையாது. இதன் கரைதிறன் பெருக்கம் K<sub>sp</sub> = −42 என்பது log K = 14.5 மதிப்பைக் கொண்டிருப்பதாகக் கண்டறியப்பட்டது. இவற்றின் சேர்க்கை டெட்ராடென்டேட்டு ஈந்தணைவியுடன் பலேடியம் அணைவை உருவாக்குகிறது.  
:[Pd(H<sub>2</sub>O)<sub>4</sub>]<sup>2+</sup> + L PdL<sup>2+</sup> + 4 H<sub>2</sub>O, log K = 47.9  
என்ற வினைபடு பொருள்கள் வினையில் ஈடுபட்டு பின்வரும் வினைவிளை பொருள்களைக் கொடுக்கிறது.  
:[Pd(H<sub>2</sub>O)<sub>4</sub>]<sup>2+</sup> + 4CN<sup>−</sup> [Pd(CN)<sub>4</sub>]<sup>2−</sup> + 4H<sub>2</sub>O, log β<sub>4</sub> = 62.3.  
எந்த ஓர் உலோக அயனிக்கும் அறியப்பட்ட மிக உயர்ந்த உருவாக்க மாறிலியாக இந்த மதிப்பு உள்ளது.  
சயனைடிற்கான Pd(II) இன் ஈர்ப்பு மிக அதிகமாக இருப்பதால், பலேடியம் உலோகம் சயனைடு கரைசல்களால் தாக்கப்படுகிறது.
:Pd(s) + 2 H<sup>+</sup> + 4 CN<sup>−</sup> [Pd(CN)<sub>4</sub>]<sup>2−</sup> + H<sub>2</sub>  
இந்த வினை தங்கத்தைப் பிரித்தெடுப்பதற்கான சயனைடு செயல்முறையை நினைவூட்டுகிறது. இருப்பினும் பிந்தைய வினையில் O<sub>2</sub> ஈடுபட முன்மொழியப்பட்டது. இவ்வினை தண்ணீரை அளிக்கிறது.  
தனி சயனைடு அயனிக்கும் [Pd(CN)<sub>4</sub>]<sub>2</sub>− சேர்மத்திற்கும் இடையிலான பரிமாற்றம் 13C அணுக்கரு காந்த ஒத்திசைவு நிறமாலையியல் மூலம் மதிப்பிடப்பட்டுள்ளது. அந்தப் பரிமாற்றம் நிகழும் விதம், சில சேர்மங்கள் நிலையற்றவை (வேகமான வினைகள்) ஆனால் நிலையானவை (உயர் உருவாக்க மாறிலிகள்) என்பதையும் காட்டுகிறது. வினை விகிதம் பின்வருமாறு விவரிக்கப்படுகிறது:  
::வினைவேகம் = *k*<sub>2</sub>[M(CN)<sub>4</sub><sup>2−</sup>][CN<sup>−</sup>], இங்குள்ள *k*<sub>2</sub> 120 M<sup>−1−</sup>s<sup>−1</sup>  
இருமூலக்கூறு இயக்கவியல் ஒரு துணைப் பாதையையும் குறிக்கிறது. .  
பரிமாற்றத்தின் துணை வழிமுறை [Pd(CN)<sub>4</sub>]<sup>2−</sup> மீது சயனைடின் விகித-கட்டுப்படுத்தும் தாக்குதலை உள்ளடக்கியதாகும். இது மிகவும் வினைத்திறன் கொண்ட ஐந்தாறு ஒருங்கிணைப்பு இனத்தின் இடைநிலையுடன் [Pd(CN)<sub>5</sub>]<sup>3−</sup> இருக்கலாம். ஒப்பிடுகையில், [Ni(CN)<sub>4</sub>]<sup>2−</sup> அயனிக்கான விகித மாறிலி > 500,000 M−1−s−1 ஆகும், அதேசமயம் [Pt(CN)<sub>4</sub>]2− 26 M−1s−1 இல் மெதுவாக பரிமாற்றம் செய்யப்படுகிறது. இத்தகைய துணை எதிர்வினைகள் செயல்படுத்தலின் பெரிய எதிர்மறை என்ட்ரோபிகளால் வகைப்படுத்தப்படுகின்றன. இந்த நிகழ்வில் Pd மற்றும் Pt க்கு முறையே -178 மற்றும் -143 கிலோயூல்/(மோல்·கெல்வின்) மதிப்புகளாகும்.  
பலேடியம் இருசயனைடு குறைவான பயன்பாடுகளைக் கொண்டுள்ளது. இது ஓலிபீன்களிலிருந்து ஆல்கீனைல் நைட்ரைல்களின் தொகுப்பை எளிதாக்குவதாகவும், சயனோட்ரைமெதில்சிலேன் மற்றும் ஆக்சிரேன்களுக்கு இடையிலான வினையில் ஒரு வினையூக்கியாகவும் நிரூபிக்கப்பட்டுள்ளது.
# குஸ்டாவோ குட்டியரஸ்

**குஸ்டாவோ குட்டியரஸ்-மெரினோ டியாஸ்** (*Gustavo Gutiérrez-Merino Díaz*, 8 யூன் 1928 - 22 அக்டோபர் 2024) என்பவர் தென் அமெரிக்காவின் பெருவைச் சேர்ந்த மெய்யியலாளர், கத்தோலிக்க இறையியலாளர் மற்றும் லத்தீன் அமெரிக்காவில் விடுதலை இறையியலின் நிறுவனர்களில் ஒருவரான தொமினிகன் பாதிரியார் ஆவார். 1971 ஆண்டு இவர் எழுதிய புத்தகமான *விடுதலையின் இறையியல்* என்பது விடுதலை இறையியலின் தோற்றத்திற்கு முக்கியமான ஒன்றாகக் கருதப்படுகிறது. இவர் நோட்ரே டேம் பல்கலைக்கழகத்தில் ஜான் கார்டினல் ஓ'ஹாரா இறையியல் பேராசிரியராக இருந்தார். மேலும் வட அமெரிக்கா மற்றும் ஐரோப்பாவில் உள்ள பல்கலைக்கழகங்களில் வருகை தரு பேராசிரியராக இருந்தார்.  
குட்டிரெஸ் பாதிரியாராக முடிவெடுப்பதற்கு முன்பு சான் மார்கோசின் தேசிய பல்கலைக்கழகத்தில் மருத்துவம் மற்றும் இலக்கியம் பயின்றார். இவர் பெல்ஜியத்தில் உள்ள லுவென் மற்றும் பிரான்சின் லியோனில் உள்ள இறையியல் பீடத்தில் இறையியல் படிக்கத் தொடங்கினார்.  
இரட்சிப்பு, விடுதலை ஆகியவற்றை இணைத்த இவரது இறையியல் கவனம், ஏழைகளின் பொருளாதார நிலைமையை மேம்படுத்துவதில் முக்கியத்துவம் அளித்தது. புவியில் இறையரசைக் கொண்டுவருவதற்கான முயற்சிகளை புறக்கணித்து, இறை வெளிப்பாடு மற்றும் கிறிஸ்தவ அறுதிவிளைவியல் மிகைப்படுத்தப்பட்ட இலட்சியப்படுத்தப்பட்டுள்ளன என்று குட்டியர்ரெஸ் கூறினார். லத்தீன் அமெரிக்காவில் வறுமைக்குக் காரணம் என்று இவர் நம்பிய சமூக மற்றும் பொருளாதார அநீதியையும், கத்தோலிக்க மதகுருமார்களையும் அவரது வழிமுறை பெரும்பாலும் விமர்சித்தது. அவரது பணியின் மையக் கேள்வியானது "ஏழைகளுக்கு கடவுள் அவர்களை நேசிக்கிறார் என்பதை நாம் எவ்வாறு தெரிவிப்பது?" என்பதாகும்.
# நபவியா மூசா

**நபாவியா மொகமது மூசா படாவியா** (*Nabawiyya Mohamed Musa Badawia*) (டிசம்பர் 17,1886-ஏப்ரல் 30,1951) ஓர் எகிப்திய தேசியவாதியும், பெண்ணியவாதியும் மற்றும் பெண்களின் உரிமைகளுக்காக குரல் கொடுப்பவருமாவார். இவரது தொழில் மற்றும் வாழ்க்கை பெரும்பாலும் உதா சராவி மற்றும் மலாக் இப்னி நசீப் போன்ற நபர்களுடன் விவாதிக்கப்படுகிறது. இவர்கள் கல்வி, ஆரோக்கியத்தை மேம்படுத்துதல் மற்றும் பெண்கள் மீதான பாலியல் சுரண்டலைக் குறைத்தல் போன்ற பல தலைப்புகளில் விரிவுரைகளை வழங்கினர். நபவிய்யா அலெக்சாந்திரியாவில் வளர்ந்தார். எகிப்திய நடுத்தர வர்க்கத்தின் ஒரு பகுதியாக இருந்தார். ஆர்வமுள்ள கல்வியாளராக இருந்ததோடு, இவர் ஒரு சிறந்த எழுத்தாளராகவும் இருந்தார். 1902 இல், “அல்-அயாத் அல்-பாத்யினா பை தர்பியா அல்-பனாத்” (பெண்கள் கல்வி குறித்த ஒரு ஆய்வுக் கட்டுரை), 1920 இல் “அல்-மரியா வல்-அமல்” (பெண் மற்றும் பணிகள்) போன்ற கட்டுரைகளை எழுதி வெளியிட்டார். இளங்கலை பட்டப்படிப்பை முடித்த “முதல் எகிப்தியப் பெண்மணி” என்று இவர் அறியப்படுகிறார். மேலும் இவரது எழுத்துக்கள் எகிப்திய வரலாற்றின் காலங்களை பிரதிபலிக்கும் முக்கியமான வரலாற்று ஆவணங்களாகக் கருதப்படுகின்றன. குறிப்பாக பிரித்தானிய ஆட்சியின் கீழ் எகிப்திய வாழ்க்கை எனும் தலைப்பில் அமைந்தது.
# நபவியா மூசா

## கல்வி

நபாவியா முகமது மூசா படாவியா, சகாசிகி பகுதியைச் சேர்ந்த விவசாயப் பெண் ஆவார். ஒரு இளம் பெண்ணாக இருந்தபோதும் தேசியவாதம் மற்றும் பெண்ணியத்தின் வலுவான கொள்கைகளை வெளிப்படுத்தினார். இவர் தனது தேசத்தின் மற்றும் சக எகிப்திய பெண்களின் உரிமைகளுக்காக நின்றார். நபாவியாவின் தந்தை ஒரு எகிப்திய அரசு அதிகாரியாக இருந்தார். அவர் ஒரு முறை சூடானுக்கு ஒரு வேலை நிமித்தம் சென்றவர் ஒருபோதும் திரும்பி வரவில்லை. பின்னர் இவர்களது கல்வியைத் தொடர குடும்பம் கெய்ரோவுக்கு குடிபெயர்ந்தது.  
1907 ஆம் ஆண்டில் தனது உயர்நிலைப் பள்ளிக் கல்வியை முடித்து, எகிப்தில் உயர்நிலைக் கல்வியை முடித்த முதல் பெண் ஆனார். 1908 ஆம் ஆண்டில், இவர் கல்வியில் பட்டம் பெற்றார். மேலும் நடுத்தர வர்க்கத்தின் முக்கிய கல்வியாளராகவும், பெண்கள் உரிமைகளுக்கான வழக்கறிஞராகவும் இருந்தார். 1922 க்குப் பிறகு தான் புதிதாக நிறுவப்பட்ட எகிப்திய பல்கலைக்கழகத்தில் அதிகமான பெண்கள் அனுமதிக்கப்பட்டனர். இந்த நேரத்தில் நபாவியா மூசா ஒரு முக்கிய விரிவுரையாளராகவும் தலைவராகவும் இருந்தார்.
# நபவியா மூசா

## தொழில் வாழ்க்கை

நபாவியா மூசா, ஒரு தீவிர எழுத்தாளராகவும் மற்றும் கல்வியாளராகவும் அறியப்படுகிறார். இவர் எகிப்தைச் சுற்றி பெண்களின் கல்விக்காக வாதிடும் சொற்பொழிவுகளை நிகழ்த்தினார். படித்த பெண்கள் சுதந்திரமாக இருப்பதன் மூலமும், நடுத்தர வர்க்க பெண்களாக வீட்டிற்குப் பணம் கொண்டு வருவதன் மூலமும் அல்லது தங்கள் குழந்தைகளை சுதந்திரமாக வளர்ப்பதன் மூலமும் மட்டுமே மாநிலத்தை மேம்படுத்த முடியும் என்று உறுதியாக நம்பினார். விவசாயிகளிலும், தாழ்த்தப்பட்ட இனங்களிலும் படிநிலை இல்லாதது, ஆண்களுடன் சமமான வாய்ப்புகளை வழங்குவதன் மூலம் பெண்கள் எவ்வாறு உற்பத்தித்திறனுக்கு ஒரு சொத்தாக இருக்க முடியும் என்பதற்கு ஒரு நல்ல முன்மாதிரியாக இருக்கும் என்று இவர் உறுதியாக நம்பினார். ஆண்களுக்கும் பெண்களுக்கும் இடையிலான வேறுபாடுகள் ஒரு சமூக கட்டமைப்பைத் தவிர வேறில்லை என்பதையும், காலப்போக்கில் அதை எளிதில் உடைக்க முடியும் என்பதையும் தான் அறிந்திருந்தார். பெண்களின் கல்வியை ஊக்குவிப்பதன் மூலம், பெண்களுக்கு எதிரான பாலியல் வன்முறைகளை முடிவுக்கு கொண்டுவர முயன்றார். பெண்களுக்கு தொழில் மற்றும் கல்வியில் சம அந்தஸ்து வழங்குவது அவர்களை குறைவான பாதிக்கப்படக்கூடியவர்களாகவும் பாலியல் வன்முறைகளுக்கு ஆளாகும் வாய்ப்பு குறைவாகளாகவும் மாற்றும் என்று நம்பினார்.  
எகிப்தில் *“மஜல்லத் அல்-ஃபாட்டா”* என்ற பெண்களுக்கான ஒரு பத்திரிகையைத் தொடங்க உதவினார். அதில் இவர் 1938-1942 வரை "என் நினைவுக் குறிப்புகள்" என்ற சுயசரிதை பத்தியை எழுதினார். இந்த கட்டுரைகளை பின்னர் “என் வரலாறு, என் பேனாவால்” என்ற தலைப்பில் ஒரு புத்தகமாக தொகுத்தார்.
# நபவியா மூசா

## பெண்ணிய இயக்கம்

எகிப்தில் பெண்ணிய இயக்கத்தில் நபாவியா மூசா ஒரு ஒருங்கிணைந்த பகுதியாக இருந்தார். இவரது பல கருத்துக்கள் மிகவும் வலுவான எகிப்திய தேசியவாதத்தையும், பெண்களுக்கு சமமான வாய்ப்புகளையும் எதிரொலித்ததால் இவர் தனித்து நின்றார். பெண்களின் கல்வியை முன்னிலைப்படுத்துவதோடு, பெண்களின் சமூக கட்டமைப்புகளை உடைப்பதில் முன்மாதிரியாகவும் இருந்தார். எகிப்து அதை ஏற்றுக்கொள்ளத் தயாராக இல்லாததால், இயக்கத்தின் தொடக்கத்தில் பெண்களை வெளிப்படுத்துவதற்கான தீவிரமான அழைப்பு தேவையில்லை என்று இவரும் பெண்ணிய இயக்கத்தில் உள்ள இவரது கூட்டாளிகளும் நம்பினர். இருப்பினும், 1923 இல் உரோமில் நடந்த ஒரு மாநாட்டில் கலந்து கொண்ட பிறகு, நபவியா, உதா சராவி மற்றும் *சேசா நபராவி* ஆகியோருடன் எகிப்துக்கு திரும்பினார். பிறகு எகிப்திய சமூகத்திற்கான ஒரு பிரகடனத்தை வெளியிட்டார்.
# நபவியா மூசா

## இறப்பு

மூசா ஏப்ரல் 30,1951 அன்று இறந்தார்.
# துன் சம்பந்தன் நிலையம்

**துன் சம்பந்தன் நிலையம்** (ஆங்கிலம்: *Tun Sambanthan Station*; மலாய்: *Stesen Tun Sambanthan*; சீனம்: 敦善班丹站) என்பது மலேசியா, கோலாலம்பூர், பிரிக்பீல்ட்ஸ், கோலாலம்பூர் மோனோரெயில் வழித்தடத்தில் *(KL Monorail)* அமைந்துள்ள ஓர் ஒற்றைத் தண்டூர்தி நிலையமாகும்.  
இந்த நிலையம் ஆகத்து 31, 2003 (மலேசிய விடுதலை நாள்) அன்று; மற்ற மோனோரெயில் நிலையங்களுடன் திறக்கப்பட்டது.  
இந்த நிலையம் கோலாலம்பூர், பிரிக்பீல்ட்ஸ் மாவட்டத்தில் உள்ள துன் சம்பந்தன் சாலை 4-இன் தெபிங் சாலைச் சந்திப்பின் தெற்குப் பகுதியில் அமைந்துள்ளது. அத்துடன் இந்த நிலையம் கிள்ளான் ஆற்றின் மேற்குப் பகுதியில், கோலாலம்பூர் மெதடிஸ்ட் கல்லூரி மற்றும் மலேசிய பார்வையற்றோர் சங்கத்திற்கு *(Malaysian Association of the Blind)* அருகிலும் உள்ளது.  
இந்த நிலையம் கிள்ளான் ஆற்றைக் கடக்கும் ஒரு பாதசாரி பாலத்திற்கு அருகில் உள்ளதால், அந்தப் பாதசாரி பாலத்தின் வழியாக சையத் புத்ரா சாலையையும் இணைக்கிறது. அந்த வகையில், சையத் புத்ரா சாலை, கிள்ளான் ஆற்றின் எதிரே உள்ள கோலாலம்பூர்-கிள்ளான் நெடுஞ்சாலையுடன் இணைக்கப்படுகிறது.
# துன் சம்பந்தன் நிலையம்

## பொது

மலேசிய வரலாற்றில் குறிப்பிடத்தக்க தலைவர்களில் ஒருவராக அறியப்படும் வீ. தி. சம்பந்தன் அவர்களின் பெயரால் இந்த நிலையத்திற்கும் பெயரிடப்பட்டுள்ளது.  
கோலாலம்பூர், பிரிக்பீல்ட்ஸில் உள்ள ஒரு முக்கிய சாலையான துன் சம்பந்தன் சாலைக்கும், துன் வீ. தி. சம்பந்தனின் பெயரால் பெயரிடப்பட்டுள்ளது. இந்தச் சாலை கோலாலம்பூர் சென்ட்ரல் மோனோரெயில் முனையத்தின் அமைவிடமாகவும் திகழ்கிறது.
# துன் சம்பந்தன் நிலையம்

## துன் சம்பந்தன்

துன் சம்பந்தன் அவர்களின் இயற்பெயர் வீராசாமி திருஞான சம்பந்தன் (பிறப்பு: ஜூன் 16, 1919 - இறப்பு: மே 18, 1979). மலேசிய இந்தியர்ச் சமுதாயத்தின், தனிப்பெரும் தலைவராகத் திகழ்ந்தவர். மலேசிய அரசாங்கத்தின் முக்கிய அமைச்சுகளில், அமைச்சர் பதவிகளை வகித்த இவர், மலேசியாவின் மிக உயரிய விருதான, துன் விருதைப் பெற்ற முதல் தமிழரும் ஆவார்.  
அன்றைய மலேசியா (மலாயா) பிரித்தானியர்களிடம் இருந்து விடுதலை பெறுவதற்கு, மலாயா இந்திய மக்களின் சார்பாளராக இலண்டன் சென்று மலாயா விடுதலைப் பத்திரத்தில் கையொப்பமிட்டு வந்த மலாயா நாட்டின் தலைவர்களில், துன் சம்பந்தன் அவர்களும் ஒருவர் ஆவார்.
# துன் சம்பந்தன் நிலையம்

## நிலைய தள அமைப்பு

**<small>பக்க மேடை</small>**  
| **L1** | **இணைப்புவழி** | படிக்கட்டு |  |
| --- | --- | --- | --- |
| **G** | **அலுவலகம்/தெரு நிலை** | கட்டணம் கட்டுப்பாடு, பயணச்சீட்டு தானியங்கி, நிலையக் கட்டுப்பாடு, மோனோரெயில் நிலையக் கட்டுப்பாடு, கடைகள், வாடகை வாகனங்கள் முனையம், பாதசாரி கடப்பு. **நுழைவாயில் A** | } |
# துன் சம்பந்தன் நிலையம்

## நுழைவாயில்கள்

இந்த நிலையத்தில் ஒரே ஒரு வெளியேறு வழி மட்டுமே உள்ளது.  
| நுழைவாயில் | இலக்கு | தோற்றம் |
| --- | --- | --- |
| **<span>A</span>** | தெரு நிலை பயணச் சீட்டு அணுகல். **தெபிங் சாலை/துன் சம்பந்தன் சாலை** |  |
# துன் சம்பந்தன் நிலையம்

## காட்சியகம்

**துன் சம்பந்தன் நிலையக் காட்சிப் படங்கள்:**
# திண்டியூர்

**திண்டியூர்** என்பது இந்தியா தமிழ்நாடு மாநிலத்தின் மதுரை மாவட்டத்திலுள்ள மதுரை கிழக்கு ஊராட்சி ஒன்றிய திண்டியூர் ஊராட்சி ஒரு புறநகர்ப் பகுதியாகும்.
# திண்டியூர்

## அமைவிடம்

கடல் மட்டத்திலிருந்து சுமார் 148.19 மீ. உயரத்தில், என்ற புவியியல் ஆள்கூறுகள் கொண்டு திண்டியூர் அமையப் பெற்றுள்ளது.
# திண்டியூர்

## மக்கள்தொகை பரம்பல்

2011 இந்திய மக்கள் தொகைக் கணக்கெடுப்பு அடிப்படையில், திண்டியூர் ஊரின் மொத்த மக்கள்தொகை 1,078 பேர் ஆகும். இதில் 532 பேர் ஆண்கள் மற்றும் 546 பேர் பெண்கள் ஆவர்.
# திண்டியூர்

## அரசியல்

திண்டியூர் பகுதியானது, மதுரை கிழக்கு (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, மதுரை மக்களவைத் தொகுதி சார்ந்தது.
# சஜானா ராணா

2015 ஆம் ஆண்டில் ராணா மார்ச் முதல் ஏப்ரல் வரை நியூ ரேடியேண்டிற்காக ஃபுட்சல் விளையாட மாலத்தீவு செல்வதாக அறிவிக்கப்பட்டது. இவ்வாறு செய்வதன் மூலம் ராணா வெளிநாட்டில் விளையாடிய முதல் நேப்பாளி மகளிர் கால்பந்து வீரர் ஆனார். தனது புதிய கிளப்பிற்கான இரண்டாவது ஆட்டத்தில் ராணா இரண்டு கோல்களை அடித்து பிராந்திய போட்டிகளின் காலிறுதிப் போட்டியில் தனது அணியின் இடத்தை பதிவு செய்தார். " மாலியில் தான் இரண்டாவது போட்டியில் நான் இரண்டு கோல்களை அடித்ததாகவும், தங்கள்ன் மிக முக்கியமான போட்டியில் கோல்களை அடிக்க அவர் உறுதியாக இருந்ததகவும்" ராணா விளையாடியப் பிறகு செய்தியாளர்களிடம் தெரிவித்துள்ளார். பெண்கள் என்ஸெல் கோப்பையின் 14 வது பதிப்பில் ஏற்பட்ட முழங்கால் காயத்துடன் ராணா 2012 மகளிர் சாம்பியன்ஷிப் வந்தார், இருப்பினும் அவர் போட்டியின் போது மூன்று கோல்களை அடித்து, பாகிஸ்தானுக்கு எதிராக 8-0 என்ற கோல் கணக்கில் வெற்றி பெற்றார் மற்றும் இரண்டு முறை ஆப்கானிஸ்தானுக்கு எதிரான போட்டியில் 1-7 என்ற நிலையில் வெற்றி பெற்றார்.  
2014 ல் மகளிர் சாம்பியன்ஷிப் நேபாளம் வந்தது, ஜமுனா குருங் என்பவரை காணவில்லை, எனவே நட்சத்திர ஸ்ட்ரைக்கர் அனு லாமா என்பவரை ஆதரிப்பது ராணாவின் வேலையாக இருந்தது. பூட்டானுக்கு எதிரான மற்றொரு போட்டியில் 8-0 வெற்றியில் ராணா இரண்டு கோல்களையும், பாகிஸ்தானுக்கு எதிரான 2-0 வெற்றியின் மூலம் பெனால்டி கிக் வடிவில் இரண்டாவது கோலையும் அடித்தார், அதே போட்டியில் அவர் மற்றொரு பெனால்டியை தவறவிட்டார். பங்களாதேஷுக்கு எதிரான அரையிறுதியில் ராணா 1-0 என்ற கோல் கணக்கில் வெற்றி பெற்ற ஒரே கோலாக மற்றொரு ஸ்பாட்-கிக்கை அடித்தார். இறுதிப் போட்டியில் இந்தியாவில் மீண்டும் ஒரு முறை 0-6 என்ற கோல் கணக்கில் தோல்வியடைந்ததால் இந்த போட்டி நேபாளத்திற்கு கசப்பான முறையில் முடிந்தது.
# மலாக் இப்னி நசீப்

**மலாக் இப்னி நசீப்** (*Malak Hifni Nasif*) (25 டிசம்பர் 1886-17 அக்டோபர் 1918) ஓர் எகிப்திய பெண்ணியவாதி ஆவார். இவர் 20 ஆம் நூற்றாண்டின் முற்பகுதியில் எகிப்திய பெண்களின் முன்னேற்றம் குறித்த அறிவுசார் மற்றும் அரசியல் சொற்பொழிவுக்கு பெரிதும் பங்களித்தார்.
# மலாக் இப்னி நசீப்

## சொந்த வாழ்க்கை

மலாக் 1886 ஆம் ஆண்டில் கெய்ரோவில் ஒரு நடுத்தரக் குடும்பத்தில் இப்னி பே நசீப் என்பவருக்கும் சனியா அப்துல்-கரீம் ஜலால், ஆகியோருக்கும் பிறந்தார். இவரது தந்தை எகிப்திய இசுலாமிய அறிஞர் முகம்மது அப்துவைப் பின்பற்றுபவராக இருந்தார்.  
மலாக்கின் தந்தை இவரை முறையான கல்வியைத் தொடரவும் ஊக்குவித்தார். ஆரம்பத்தில் தனது ஓய்வு நேரத்தில் இவர் அடிக்கடி அரபுக் கவிதைகளைப் படித்து கவிதை எழுதத் தொடங்கினார்.: 65 மலாக் பூர்வீக எகிப்திய கலாச்சாரத்துடன் வலுவான தொடர்பைக் கொண்டு வளர்க்கப்பட்டார். இவரது தந்தை சிறு வயதிலிருந்தே இவரை அரபு மொழி மற்றும் அரபு கலாச்சாரத்தை கற்பித்தார்.  
1901 ஆம் ஆண்டில் அப்பாஸ் தொடக்கப்பள்ளியின் பெண்கள் பிரிவில் படித்தார். இவர் சனியா ஆசிரியர் பயிற்சி கல்லூரியில் தனது கல்வியைத் தொடர்ந்தார். அங்கு 1903 இல் தனது வகுப்பில் முதலிடம் பெற்றுத் தேர்ச்சிப் பெற்றார்.: 73 அப்பாஸ் பள்ளியில் இரண்டு ஆண்டுகள் கற்பிக்கும் பணியை மேற்கொண்டார். 1907 ஆம் ஆண்டில் *அப்துல் சதார் அல்-பசில் பாஷா* என்பவரை மணந்தபோது பள்ளியைவிட்டு வெளியேற வேண்டிய கட்டாயம் ஏற்பட்டது. அந்த நேரத்தில், எகிப்திய சட்டம் திருமணமான பெண்கள் கற்பிப்பதை தடை செய்திருந்தது.  
இந்த கட்டத்தில், மலாக் தனது கணவர் அல்-பசிலுடன் பாலைவனத்தில் உள்ள அல்-பையூம் நகருக்கு குடிபெயர்ந்தார். அங்கிருந்தபடியே இவர் *பஹிதாத் அல்-பாதியா* என்ற புனைப்பெயரில் எழுதத் தொடங்கினார். 65 அங்கே தான் தன் கணவருக்கு ஏற்கனவே மனைவியும் குழந்தையும் இருப்பதை இவர் கண்டுபிடித்தார். அல்-பசிலிடமிருந்து தான் பெற்ற அடக்கு முறைகளும், மற்ற பெண்களைப் பற்றி அவர் செய்த அவதானிப்புகளும், எகிப்தில் பெண்களின் நிலை குறித்து சிந்தனையுடனும் நேரடியாகவும் எழுத வழிவகுத்தன.
# மலாக் இப்னி நசீப்

## சொந்த வாழ்க்கை

### திருமணம் பற்றிய கருத்துகள்

எகிப்தில் பெண்களின் திருமண உரிமைகள் குறித்து மலாக் விரிவாக எழுதினார். இந்த பிரச்சினை இவருக்கு குறிப்பிடத்தக்க தனிப்பட்ட அனுபவத்தைக் கொண்டிருந்த பெண்ணியப் பிரச்சினைகளில் ஒன்றாகும். இவரது கணவருக்கு இரண்டு மனைவிகள் இருந்ததால், இவர் பலதுணை மணத்தை கடுமையாக எதிர்த்தார். "அல்லது இணை மனைவிகள்" என்ற தலைப்பில் ஒரு கட்டுரையில், இவர் பலதுணை மணத்தை "பெண்களின் மரண எதிரி" என்று கருதினார். . திருமணத்தைப் பொறுத்தவரை குறிப்பிடத்தக்க மாற்றங்கள் செய்யப்பட வேண்டும் என்று உணர்ந்தார். எல்லா திருமணங்களுக்கும் காதல் அடிப்படையாக இருக்க வேண்டும் என்ற அடிப்படையில் இந்த சீர்திருத்தங்கள் அனைத்தும் ஒரே மையக் கருத்திலிருந்து உருவாகின்றன என்று வாதிட்டார்.: ஒரு மனிதன் ஒரு பெண்ணை அவளுடைய பணத்திற்காக திருமணம் செய்துகொள்ளும் பொருளாதாரக் காரணங்களில் வேரூன்றிய ஒரு திருமணத்தின் யோசனையை மலாக் வெறுத்தார். இளம்வயது திருமணத்திற்கு எதிரான தனது வாதங்களை முன்வைத்தார். இளம்வயதிலேயே திருமணம் செய்து கொண்ட பெண்கள் பெரும்பாலும் உளக்கோளாறுக்கு ஆளாகிறார்கள் என்று கருத்து தெரிவித்தார்.: இந்த உணர்வை அக்காலத்தின் மற்ற பெண்ணியவாதிகளுடன் பகிர்ந்து கொண்டார். இருப்பினும், எந்தவொரு கல்வியும் போதுமானது என்று நம்பவில்லை. எகிப்தில் இறைமதப் பள்ளிகள் தொடங்குவதை எதிர்த்தார், “இவ்வாறான மதப்பள்ளிகளில் படித்து பட்டதாரியான பெண்கள் எதையும் அறியாதவர்கள்” என்று வாதிட்டார்.: 84 பொது கல்வி முறை மீதான எகிப்திய கட்டுப்பாட்டை முடிவுக்குக் கொண்டுவந்து எகிப்திய கலாச்சாரத்தின் வரலாறு உட்பட பெண்களுக்கு மிகவும் விரிவான பாடத்திட்டத்தை கற்பிக்கும் பள்ளிகளை உருவாக்க மலாக் அழைப்பு விடுத்தார்.: 67 பின்னர் செஞ்சிலுவைச் சங்கத்தை அடிப்படையாகக் கொண்ட ஒரு அவசர சுகாதார சேவையையும், தனது சொந்த வீட்டில் பெண்களுக்கான ஒரு செவிலியப் பள்ளியையும் மலாக் நிறுவினார்.  
மலாக்கின் மிக முக்கியமான அரசியல் நடவடிக்கைகளில் ஒன்றாக 1911 ஆம் ஆண்டில் எகிப்திய சட்டமன்றத்தில் பெண்களின் முன்னேற்றத்திற்கான பத்து அம்ச திட்டத்தை முன்வைத்தார்.: 67 கல்வியை எவ்வாறு மேம்படுத்த வேண்டும் என்பது குறித்து ஐந்து அமசத் திட்டங்களை முன்வைத்தார். தொடக்கப்பள்ளி வரை கல்வி கட்டாயமாக்கப்பட வேண்டும்; சுகாதாரம், குழந்தை வளர்ப்பு, முதலுதவி மற்றும் பொருளாதாரம் ஆகியவை இதில் அடங்கும்; செவிலியர் மற்றும் கற்பித்தல் தொழில்களில் பெண்களுக்கு பயிற்சி அளிக்கப்பட வேண்டும்; மேலும் இது அனைத்து பெண்களுக்கும் உயர்கல்வியை வழங்க வழிவகை செய்யவேண்டும் என ஐந்து கோரிக்கைகளை முன்வைத்தார் .:
# தேகி லாசோம்

**தேகி லாசோம்** (*Deki Lhazom*) ஒரு பூட்டானிய கால்பந்து வீரரங்கனை ஆவார். இவர் பூட்டான் பெண்கள் தேசிய அணிக்காக முன்கள வீரராக விளையாடி வருகிறார். பூட்டானின் மூத்த தேசிய அணியில் 3 கோல்களுடன் அதிக கோல் அடித்தவர் ஆவார்.
# தேகி லாசோம்

## கால்பந்து கழகங்களில்

தேகி லாசோம் தனது எட்டு வயதில் கால்பந்து விளையாடத் தொடங்கினார். தனது பள்ளியில் விளையாடும் போது அந்த மாவட்ட கால்பந்து பயிற்சியாளரால் கவனிக்கப்பட்டார். பின்னர் பூட்டானின் கெலேபு நகரத்திலுள்ள பெண்கள் அகாடமியில் சேர்வதற்க்கு முன்பு 2017 ஆம் ஆண்டு மிலோ கோப்பைக்கு விளையாடுவதற்காக அழைக்கப்பட்டார்.  
சவுதி அரேபியாவிற்கு எதிரான மூத்தோர் பன்னாட்டு நட்புப் போட்டிகளில் சிறப்பாக விளையாடி செயல்பட்ட பிறகு, சவுதி மகளிர் பிரீமியர் லீக்கின் அல்-இத்திகாத்து அணியில் விளையாட ஒப்பந்தம் செய்ய இவருக்கு வாய்ப்பு கிடைத்தது. இந்த கழகத்தில் இணைவதன் மூலம், வெளிநாட்டில் விளையாடும் வரலாற்றில் முதல் பெண் பூட்டானிய வீராங்கனை என்ற பெருமையைப் பெற்றார்.
# தேகி லாசோம்

## சர்வதேச தொழில்

லாசோம் 2017 மகளிர் சாம்பியன்ஷிப்க்கு சர்வதேச அளவில் அறிமுகமானார். இவர் 2022 வரை ஒவ்வொரு இளைஞர் போட்டியிலும் விளையாடினார். இந்த கோல் நேபாளம் போட்டியில் தனது ஒரே புள்ளியைப் பெற இவருக்கு உதவியாக இருந்தது, இறுதியில் நாக் அவுட் சுற்றுகளுக்கு முன்னேறத் தவறிவிட்டது.  
2019 ஆண்டு, டிசம்பர் மாதம் நேபாளத்திற்கு ஒரு இணை நட்புப் போட்டிகளில் பங்கேற்ற 15 வயதுக்குட்பட்ட தேசிய அணியின் ஒரு பகுதியாக லாசோம் பண்க்கேற்றார். லாஜோம் தனது நாட்டின் ஒரு கோல் தொடக்கத்தில் அடித்தார். இப்போட்டி 1-6 என்ற நிலையில் தோல்வி அடைந்தது.  
லாசோம் தனது மூத்த சர்வதேச போட்டியான 2022 ஆண்டு, செப்டம்பர் மாதம், 6 ஆம் தேதி நேபாளத்திற்கு எதிராக 2022 மகளிர் சாம்பியன்ஷிப்ல் அறிமுகனமானார். அவரது முதல் இரண்டு மூத்த சர்வதேச கோல்கள் 2022 ஆண்டு, செப்டம்பர் 10 ம் நாள் இலங்கைக்கு எதிராக அதே போட்டியில் வந்தன. இந்த ஆட்டம் 0-0 என்ற கணக்கில் வெற்றி பெற்றது. இந்த முடிவு அணிக்கு மிகப்பெரிய வெற்றி மற்றும் முதல் வெற்றி ஆகும். இதில் பல கோல்கள் வெற்றி மற்றும் போட்டியில் ஷட்அவுட் உள்ளிட்ட பல சாதனைகளை நிகழ்ந்தது.  
செப்டம்பர் 2022 இல், இவர் ஒரு கோல் அடித்து, சவுதி அரேபியா பெண்கள் தேசிய கால்பந்து அணிக்கு எதிரான சர்வதேச நட்புப் போட்டிகளில் சிறப்பாக விளையாடினார்.
# தேகி லாசோம்

## தொழில் புள்ளிவிவரங்கள்

### சர்வதேசம்

| - | 2022 | 5 | 3 |
| --- | --- | --- | --- |
| **மொத்த** | **5** | **3** | } |
# தேகி லாசோம்

## தொழில் புள்ளிவிவரங்கள்

### சர்வதேச இலக்குகள்

#### மூத்தோர்

மதிப்பெண்கள் மற்றும் முடிவுகள் பூட்டானின் கோல் எண்ணிக்கையை முதலில் பட்டியலிடுகின்றன.
| - | 1. | 9 செப்டம்பர் 2022 | தசரத் ரங்கசாலா, காட்மாண்டு, நேபாளம் | இலங்கை | 2–0 | 5–0 | 2022 மகளிர் வாகையாளர் போட்டி |
| --- | --- | --- | --- | --- | --- | --- | --- |
| 2. | 3–0 |  |  |  |  |  |  |
| 3. | 28 செப்டம்பர் 2022 | இளவரசர் சுல்தான் பின் அப்துல் அஜீஸ் விளையாட்டரங்கம், அபா, சவூதி அரேபியா | சவுதி அரேபியா | 4–1 | 4–2 | நட்புடன் |  |
| 4. | 27 ஜூலை 2024 | சாங்லிமிதாங், திம்பு, பூட்டான் | வங்காளதேசம் | 1–0 | 2–5 |  |  |
| 5. | 2–0 |  |  |  |  |  |  |
| 6. | 21 அக்டோபர் 2024 | தசரத் ரங்கசாலா, காத்மாண்டு, நேபாளம் | இலங்கை | 1–0 | 4–1 | 2024 மகளிர் வாகையாளர் போட்டி |  |
| 7. | 3–1 |  |  |  |  |  |  |
| 8. | 24 அக்டோபர் 2024 | மாலத்தீவு | 3–0 | 13–0 |  |  |  |
| 9. | 5–0 |  |  |  |  |  |  |
| 10. | 7–0 |  |  |  |  |  |  |
| 11. | 9–0 |  |  |  |  |  |  |
| 12. | 12–0 |  |  |  |  |  |  |
| 13. | 29 அக்டோபர் 2024 | பங்களாதேஷ் | 1–5 | 1–7 |  |  |  |
| <small> 21 அக்டோபர் 2024 அன்று கடைசியாக புதுப்பிக்கப்பட்டது</small> | } |  |  |  |  |  |  |
# தேகி லாசோம்

## தொழில் புள்ளிவிவரங்கள்

### சர்வதேச இலக்குகள்

#### இளையோர்

மதிப்பெண்கள் மற்றும் முடிவுகள் பூட்டானின் கோல் எண்ணிக்கையை முதலில் பட்டியலிடுகின்றன.
| - | 1. | அக்டோபர் 13,2019 | சாங்லிமிதாங் விளையாட்டரங்கம், திம்பு, பூட்டான் | நேபாளம் | 1–1 | 1–1 | 2019 15 வய்துக்கு உட்படோருக்கான மகளிர் போட்டி |
| --- | --- | --- | --- | --- | --- | --- | --- |
| 2. | 23 டிசம்பர் 2019 | ஏஎன்எஃப்ஏ வளாகம், லலித்பூர், நேபாளம் | 1–2 | 1–6 | நட்புடன் |  |  |
| 3. | 8 மார்ச் 2023 | பெட்ரா அரங்கம், அம்மான், ஜோர்டான் | லெபனான் | 2–5 | 2–6 | 2024 20 வய்துக்கு உட்படோருக்கான மகளிர் ஆசியக் கோப்பை தகுதி |  |
| 4. | 12 மார்ச் 2023 | மங்கோலியா | 1–0 | 4–0 |  |  |  |
| 5. | 2–0 |  |  |  |  |  |  |
| 6. | 3–0 |  |  |  |  |  |  |
| 7. | 4–0 |  |  |  |  |  |  |
| <small>23 மார்ச் 2023 அன்று கடைசியாக புதுப்பிக்கப்பட்டது </small> | } |  |  |  |  |  |  |
# மகாராஜாலேலா நிலையம்

**மகாராஜாலேலா நிலையம்** (ஆங்கிலம்: *Maharajalela Station*; மலாய்: *Stesen Maharajalela*; சீனம்: 马哈拉惹雷拉站) என்பது மலேசியா, கோலாலம்பூர், மகாராஜாலேலா சாலை, கோலாலம்பூர் மோனோரெயில் வழித்தடத்தில் *(KL Monorail)* அமைந்துள்ள ஓர் ஒற்றைத் தண்டூர்தி நிலையமாகும்.  
இந்த நிலையம் ஆகத்து 31, 2003 (மலேசிய விடுதலை நாள்) அன்று; மற்ற மோனோரெயில் நிலையங்களுடன் திறக்கப்பட்டது.
# மகாராஜாலேலா நிலையம்

## பொது

மகாராஜாலேலா சாலையின் பெயரால் மகாராஜாலேலா நிலையம் பெயரிடப்பட்டது. இந்த நிலையம் மெர்டேக்கா அரங்கத்தில் இருந்து தென்மேற்கே, மகாராஜாலேலா சாலையின் மீது கட்டப்பட்டுள்ளது.  
மேலும் இந்த நிலையம், பெட்டாலிங் சாலையில் இருந்து தெற்கே சில நூறு மீட்டர்கள் தொலைவில் அமைந்துள்ளது. செரி பெட்டாலிங் வழித்தடம்; கிளானா ஜெயா வழித்தடம் ஆகிய வழித்தடங்களில் உள்ள சில நிலையங்கள் இந்த நிலையத்திற்கு அருகிலேயே உள்ளன.  
இம்பி சாலை மற்றும் சுல்தான் சுலைமான் சாலை ஆகிய சாலைகள் இந்த நிலையத்தின் பாதையில்தான் உள்ளன. முன்னர் இந்த நிலையம், **மெர்டேக்கா மோனோரெயில் நிலையம்** *(Merdeka Monorail Station)* என்று அழைக்கப்பட்டது.
# மகாராஜாலேலா நிலையம்

## நிலைய தள அமைப்பு

**<small>பக்க மேடை</small>**  
| **L1** | **இணைப்புவழி** | கட்டணம் கட்டுப்பாடு, பயணச்சீட்டு தானியங்கி, நிலையக் கட்டுப்பாடு, இணைப்புவழி, கட்டணமில்லாத பகுதி, நகரும் பாதை ⇌ தெரு நிலை. **நுழைவாயில் B** |  |
| --- | --- | --- | --- |
| **G** | **தெரு நிலை** | மகாராஜாலேலா சாலை; கடைகள், வாடகை வாகனங்கள் முனையம், பாதசாரி கடப்பு. **நுழைவாயில் A & C** | } |
# மகாராஜாலேலா நிலையம்

## நுழைவாயில்கள்

இந்த நிலையத்தில் மூன்று வெளியேறு வழிகள் உள்ளன. அவற்றில் இரண்டு வழிகள்; வடக்கு மற்றும் தெற்குப் பகுதிகளில் மகாராஜாலேலா சாலையின் இருபுறமும் செல்கின்றன. மேலும் ஒரு வழி; நிலையத்தின் வடகிழக்குப் பகுதியில் உள்ள மெர்டேக்கா அரங்கத்தின் கார் நிறுத்துமிடத்திற்குச் செல்கிறது.  
| நுழைவாயில் | இலக்கு | தோற்றம் |
| --- | --- | --- |
| **<span>A</span>** | தெரு நிலைஅணுகல். **மகாராஜாலேலா சாலை**, சைனாடவுன்
மேல்நோக்கி மட்டுமே படிக்கட்டுகள்; முடிக்கப்படாத மின் சுமைதூக்கி |  |
| **<span>B</span>** | நேரடி அணுகல் மெர்டேக்கா அரங்கம் |  |
| **<span>C</span>** | தெரு நிலைஅணுகல். **மகாராஜாலேலா சாலை**, அத்தாப் கிராமம்
மேல்நோக்கி மட்டுமே படிக்கட்டுகள்; முடிக்கப்படாத மின் சுமைதூக்கி; எதிர்காலத்தில் **சன்வே பெல்பீல்ட்** *(Sunway Belfield)* அடுக்குமாடி குடியிருப்புகள் |  |
# மகாராஜாலேலா நிலையம்

## காட்சியகம்

**மகாராஜாலேலா நிலையக் காட்சிப் படங்கள்:**
# இராணிகஞ்ச் மகளிர் கல்லூரி

**இராணிகஞ்ச் மகளிர் கல்லூரி** (*Raniganj Girls' College*), 1980-இல் இந்தியாவில் மேற்கு வங்காளத்தில் நிறுவப்பட்ட மகளிர் கல்லூரியாகும். இது மேற்கு வர்த்தமான் மாவட்டத்தில் ஆசன்சோலில் உள்ள இராணிகஞ்சில் அமைந்துள்ளது. இந்த கல்லூரி, கலை, வணிகம், அறிவியல் துறைகளில் இளநிலைப் படிப்புகளை வழங்குகிறது. இது ஆசன்சோலில் உள்ள காசி நசுருல் பல்கலைக்கழக இணைவுப் பெற்றக் கல்லூரி ஆகும். இந்தக் கல்லூரி புது தில்லி, பல்கலைக்கழக மானியக் குழுவால் 1956ஆம் ஆண்டு சட்டத்தின் பிரிவுகள் 2எப் மற்றும் 12பி-இன் கீழ் அங்கீகரிக்கப்பட்டுள்ளது.
# இராணிகஞ்ச் மகளிர் கல்லூரி

## துறைகள்

### அறிவியல்

- வேதியியல்
- இயற்பியல்
- கணிதம்
- தாவரவியல்
- விலங்கியல்
- நுண்ணுயிரியல்
- புவியியல்
- பொருளாதாரம்
- ஊட்டச்சத்து
# இராணிகஞ்ச் மகளிர் கல்லூரி

## துறைகள்

### கலை

- வங்காளம்
- ஆங்கிலம்
- கல்வி
- சாந்தாலி
- உடற்கல்வி
- வரலாறு
- அரசியல் அறிவியல்
- தத்துவம்
- உளவியல்
- சமூகவியல்
- சமஸ்கிருதம்
- இந்தி
- உருது (முதுகலை துறை)
# இராணிகஞ்ச் மகளிர் கல்லூரி

## துறைகள்

### நிகழ்த்து கலைகள்

- பாரம்பரிய குரல் இசை
- நசுருல்கீதி
# இராணிகஞ்ச் மகளிர் கல்லூரி

## துறைகள்

### வணிகம்

- கணக்கியல்
- நிதி
- வரிவிதிப்பு
# இராணிகஞ்ச் மகளிர் கல்லூரி

## அங்கீகாரம்

இராணிகஞ்ச் மகளிர் கல்லூரி, பெங்களூருவின் தேசிய மதிப்பீடு மற்றும் அங்கீகார அவையின் பி+ தரம் பெற்ற கல்லூரியாகும்.
# பாரிகாதை

**பாரிகாதை** என்பது பாரி வள்ளலின் வரலாற்றைக் கூறும் நூலாகும். இந்நூலை இயற்றியவர் இரா. இராகவையங்கார் ஆவார். இதற்கு விளக்கவுரையும் இவரே எழுதியுள்ளார். இந்நூல் 753 வெண்பாக்களை கொண்ட செய்யுள் வடிவ நூலாகும். 1937ஆம் ஆண்டு அண்ணாமலை பல்கலைக்கழகத்தின் முதல் தமிழ் நூலாக பாரிகாதை வெளிவந்தது.
# பாரிகாதை

## திறங்கள்

1. பாயிரத்திறம்
1. வளம்பாடு திறம்
1. தேர் முல்லைக்கீத்த திறம்.
1. கபிலர் நட்புக்கோட்டிறம்
1. பாண்டியற்கு மணமறுத்த திறம்.
1. ஔவை பறியுண்ட திறம்.
1. பொன்றுறந்து புகாநல்கு திறம்.
1. மூவேந்தர் தளர்ந்த திறம்
1. வஞ்சித்துக் கொன்ற திறம்.
1. கையறவுரைத்த திறம்.
1. கபிலர் மகளிரைப் பார்ப்பார்ப்படுத்த திறம்.
1. மகளிர்பால் ஒளவை வரவுரைத்த திறம்
1. கபிலர் தீப்பாய்ந்த திறம்
1. மகளிர் திருமணத் திறம்.
# பொய்யாக்கரைபட்டி

**பொய்யாக்கரைபட்டி** என்பது இந்தியா தமிழ்நாடு மாநிலத்தின் மதுரை மாவட்டத்திலுள்ள மதுரை கிழக்கு ஊராட்சி ஒன்றிய பொய்யாக்கரைபட்டி ஊராட்சி ஒரு புறநகர்ப் பகுதியாகும்.
# பொய்யாக்கரைபட்டி

## அமைவிடம்

கடல் மட்டத்திலிருந்து சுமார் 210.45 மீ. உயரத்தில், என்ற புவியியல் ஆள்கூறுகள் கொண்டு பொய்யாக்கரைபட்டி அமையப் பெற்றுள்ளது.
# பொய்யாக்கரைபட்டி

## மக்கள்தொகை பரம்பல்

2011 இந்திய மக்கள் தொகைக் கணக்கெடுப்பு அடிப்படையில், பொய்யாக்கரைபட்டி ஊரின் மொத்த மக்கள்தொகை 2,628 பேர் ஆகும். இதில் 1,332 பேர் ஆண்கள் மற்றும் 1,296 பேர் பெண்கள் ஆவர்.
# பொய்யாக்கரைபட்டி

## அரசியல்

பொய்யாக்கரைபட்டி பகுதியானது, மதுரை கிழக்கு (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, மதுரை மக்களவைத் தொகுதி சார்ந்தது.
# சக்குடி

**சக்குடி** என்பது இந்தியா தமிழ்நாடு மாநிலத்தின் மதுரை மாவட்டத்திலுள்ள மதுரை கிழக்கு ஊராட்சி ஒன்றிய சக்குடி ஊராட்சி ஒரு புறநகர்ப் பகுதியாகும்.
# சக்குடி

## அமைவிடம்

கடல் மட்டத்திலிருந்து சுமார் 137.75 மீ. உயரத்தில், என்ற புவியியல் ஆள்கூறுகள் கொண்டு சக்குடி அமையப் பெற்றுள்ளது.
# சக்குடி

## மக்கள்தொகை பரம்பல்

2011 இந்திய மக்கள் தொகைக் கணக்கெடுப்பு அடிப்படையில், சக்குடி ஊரின் மொத்த மக்கள்தொகை 3,645 பேர் ஆகும். இதில் பேர் 1,829 ஆண்கள் மற்றும் 1,816 பேர் பெண்கள் ஆவர்.
# சக்குடி

## அரசியல்

சக்குடி பகுதியானது, மதுரை கிழக்கு (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, மதுரை மக்களவைத் தொகுதி சார்ந்தது.
# கோலாலம்பூர் ஆம்வங்கி கோபுரம்

**ஆம்வங்கி கோபுரம்** அல்லது **மெனாரா ஆம்பேங்க்** (மலாய்; *Menara AmBank Kuala Lumpur*; ஆங்கிலம்: *Kuala Lumpur AmBank Tower*) என்பது மலேசியா, கோலாலம்பூர் மாநகர மையத்தில் 227 மீ; (745 அடி) உயரத்தில் உள்ள ஒரு வானளாவிய கட்டிடமாகும்.  
**அராப்-மலேசியன் வங்கி** *(Arab-Malaysian Bank)* என்பதன் சுருக்கமே **ஆம்வங்கி** *(AmBank)* ஆகும்.  
மலேசியாவின் 41-ஆவது உயரமான கட்டிடமாகவும்; கோலாலம்பூரில் 29-ஆவது உயரமான கட்டிடமாகவும் விளங்கும் ஆம்வங்கி கட்டிடம், யாப் குவான் செங் சாலையில் *(Jalan Yap Kwan Seng);* கோலாலம்பூர் மாநகர மையத்தில் இருந்து 0.05 கிமீ தொலைவில் உள்ளது.  
மேலும் இந்தக் கோபுரம், பி ராம்லி சாலையும் *(Jalan P Ramlee);* ராஜா சூலான் சாலையும் *(Jalan Raja Chulan)* சந்திக்கும் இடத்தில் அமைந்துள்ளது.
# கோலாலம்பூர் ஆம்வங்கி கோபுரம்

## பொது

இது 46 மாடிகளைக் கொண்ட ஓர் அலுவலகக் கோபுரமாகும். இந்தக் கட்டிடத்தைச் சுற்றியுள்ள பிற அடையாளங்களில் கோலாலம்பூர் கோபுரம், பிளாசா சீ கோய் சான் *(Plaza See Hoy Chan),* தி வெல்ட் *(The Weld)* பேரங்காடி; மற்றும் விசுமா எம்பிஎல் *(Wisma MPL)* ஆகியவை அடங்கும்.  
அம்பாங் சாலையின் வடக்கே அமைந்துள்ள இந்தக் கட்டிடத்தின் அருகில் நிறைய வானளாவிய கட்டிடங்களும்; ஒரு வணிக மாவட்டமும் உள்ளன.
# கோலாலம்பூர் ஆம்வங்கி கோபுரம்

## திறப்பு

மலேசிய ரிங்கிட் **RM** 322.6 மில்லியன் செலவில்,1998-ஆம் ஆண்டில் கட்டி முடிக்கப்பட்ட இந்தக் கோபுரம், 2003-ஆம் ஆண்டு, மலேசியாவின் நான்காவது பிரதமர் மகாதீர் முகமது அவர்களால் முறைப்படி திறந்து வைக்கப்பட்டது.  
கட்டிடத்தின் உச்சியில் 17 மீ (56 அடி) உயர அலைக்கம்பம் உள்ளது. இந்தக் கோபுரத்தில் ஆம்வங்கி குழுமத்தின் *(AmBank Group)* தலைமையகமும் ஏசர் கணினி நிறுவனத்தின் *(Acer Sales and Services)* தலைமையகமும்; சம்சுங் நிறுவனத்தின் மலேசியத் தலைமையகமும் உள்ளன. The tower houses the headquarters of AmBank Group.
# ஆவணப்பட ஒளிப்படவியல்

**ஆவணப்பட ஒளிப்படவியல்** (Documentary photography) என்பது பொதுவாக வரலாறு மற்றும் வரலாற்று நிகழ்வுகள் மற்றும் அன்றாட வாழ்க்கையில் முக்கியத்துவம் வாய்ந்த மற்றும் பொருத்தமான நிகழ்வுகள் அல்லது சூழல்களை விவரிக்கப் பயன்படுத்தப்படும் ஒரு பிரபலமான புகைப்பட வடிவத்தைக் குறிக்கிறது. இது பொதுவாக தொழில்முறை புகைப்பட இதழியல் அல்லது நிஜ வாழ்க்கையின் அறிக்கையிடலாக மேற்கொள்ளப்படுகிறது, ஆனால் இது ஒரு தொழில்முறைசாராரின், கலை அல்லது கல்வி பயிற்சியின் நோக்கமாகவும் இருக்கலாம்.
# ஆவணப்பட ஒளிப்படவியல்

## வரலாறு

, 1854]]
புகைப்படம் எடுத்தல் என்பதற்குப் பயன்படுத்தப்படும் ஆவணம் என்ற சொல், அந்த முறை அல்லது வகையை முன்கூட்டியே குறிப்பிடுகிறது. வேறுவிதமாக அறியப்படாத, மறைக்கப்பட்ட, தடைசெய்யப்பட்ட அல்லது அணுகுவதற்கு கடினமான இடங்கள் அல்லது சூழ்நிலைகளை துல்லியமாக விவரிக்கும் புகைப்படங்கள், அண்மைக் கிழக்கு எகிப்து மற்றும் அமெரிக்க வனப்பகுதிகளின் இடிபாடுகளின் ஆரம்பகால டகேர் ஒளிப்பட முறை மற்றும் கலோமுறை "ஆய்வுகள்" வரை இருந்தன. உதாரணமாக, பத்தொன்பதாம் நூற்றாண்டின் தொல்பொருள் ஆராய்ச்சியாளர் ஜான் பீசுலி கிரீன், 1850 களின் முற்பகுதியில் நூபியாவிற்குப் பயணம் செய்து, அந்தப் பகுதியின் முக்கிய இடிபாடுகளை புகைப்படம் எடுத்தார். பிரான்சின் வேகமாக மறைந்து வரும் கட்டிடக்கலை மற்றும் மனித பாரம்பரியத்தின் காப்பகத்தை உருவாக்க *அதிகாரப்பூர்வ கமிசன் டெசு வரலாற்று நினைவுச்சின்னங்கள் ஏற்பாடு செய்த பிரான்சு துாதுக்குழு இலியோகிராபிக்சு* ஒரு ஆரம்ப ஆவணப்படுத்தல் திட்டமாகும்; இந்த திட்டத்தில் என்றி லு செக், எட்வார்ட் டெனிசு பால்டசு மற்றும் குசுடாவ் லு கிரே போன்ற புகைப்படக் கலைஞர்கள் அடங்குவர்.
# மின்சாரம் வழங்கும் அலகு (கணினி)

**மின்சாரம் வழங்கல் அலகு ( Power Supply Unit - PSU )** என்பது, ஒரு கணினி அல்லது மின்னணு சாதனத்திற்குத் தேவையான மின்சாரத்தை வழங்குவதற்குப் பயன்படும் ஓர் உதிரிப் பகுதியாகும். இது உயர் மின்னழுத்த மாற்று மின்னோட்டத்தை (High voltage ac) கணினிக்குத் தேவையான குறைந்த மின்னழுத்த
நேரடி மின்னோட்டமாக (low voltage dc) மாற்றி, உள் வன்பொருள் கூறுகளுக்கு விநியோகிக்கிறது. கணினியின் அனைத்து பாகங்களுக்கும் சீரான மற்றும் நிலையான மின்சாரம் கிடைப்பதை உறுதி செய்வது இதன் முக்கியப் பணியாகும்.
# மின்சாரம் வழங்கும் அலகு (கணினி)

## செயல்பாடு

மின் வழங்கல் அலகின் முதன்மைச் செயல்பாடு, உயர் மின்னழுத்த மாற்று மின்னோட்டத்தை (AC) கணினியின் மதர்போர்டு, செயலி, நினைவகம், வன்வட்டுகள், வரைகலைப் பலகங்கள் (graphics cards) மற்றும் பிற சாதனங்களுக்குத் தேவையான குறைந்த மின்னழுத்த நேரடி மின்னோட்டமாக (DC) மாற்றுவது ஆகும். வெவ்வேறு கணினிப் பாகங்களுக்கு வெவ்வேறு மின்னழுத்தங்கள் தேவைப்படும் (எ.கா., +12V, +5V, +3.3V), மேலும் மின் வழங்கல் அலகு இந்த மின்னழுத்தங்களைச் சீராக வழங்குகிறது.  
ஒரு மின் வழங்கல் அலகு பொதுவாகப் பின்வரும் பகுதிகளைக் கொண்டிருக்கும்:
மாற்று மின்னோட்டம்-நேரடி மின்னோட்டம் மாற்றி: இது மாற்று மின்னோட்டத்தை நேரடி மின்னோட்டமாக மாற்றுகிறது.  
மின்னழுத்த சீராக்கி: இது வெளியீட்டு மின்னழுத்தங்கள் நிலையானவையாக இருப்பதை உறுதி செய்கிறது.  
பல வெளியீட்டு இணைப்பிகள்: இவை கணினியின் பல்வேறு பாகங்களுக்கு மின்சாரத்தை வழங்கும் பல கம்பி இணைப்பிகளைக் கொண்டிருக்கும்.  
கணினியின் செயல்திறன் மற்றும் ஸ்திரத்தன்மைக்கு ஒரு தரமான மின் வழங்கல் அலகு மிகவும் முக்கியமானது. போதிய மின்சாரம் அல்லது நிலையற்ற மின்சாரம், கணினி செயலிழக்க, வன்பொருள் சேதமடைய அல்லது செயல்திறன் குறைய வழிவகுக்கும். குறிப்பாக உயர்தர வரைகலைப் பலகங்கள் மற்றும் பல செயலிகள் போன்ற அதிக மின்சாரம் தேவைப்படும் பாகங்களைக் கொண்ட கணினிகளில், போதுமான வாட்டேஜ் (wattage) கொண்ட ஒரு மின் வழங்கல் அலகு அவசியமாகிறது. மின் வழங்கல் அலகுகள் அவற்றின் மின் உற்பத்தி திறன் (வாட்டுகளில் அளவிடப்படுகிறது) மற்றும் அவற்றின் ஆற்றல் திறன் (80 பிளஸ் சான்றிதழால் குறிக்கப்படுகிறது) ஆகியவற்றின் அடிப்படையில் வேறுபடுகின்றன. அதிக ஆற்றல் திறன் கொண்ட அலகுகள், மின்சாரத்தை மிகவும் திறமையாகப் பயன்படுத்துகின்றன, இதனால் வெப்பம் குறைவாக உருவாகிறது மற்றும் மின்சாரச் செலவும் குறைகிறது.
# பிர்ஜோரா கன்யா மகாவித்யாலயா, போங்கைகாவொன்

**பிர்ஜோரா கன்யா மகாவித்யாலயா** (*Birjhora Kanya Mahavidyalaya, Bongaigaon*) அல்லது ***பிர்ஜோரா மகளிர் கல்லூரி*** என்பது இந்தியாவின் வடகிழக்கு மாநிலமான அசாமின் போங்கைகாவொன் மாவட்டத்தில் உள்ள பெண்களுக்கான உயர்கல்வி நிறுவனமாகும். மேலும் கிருஷ்ணா காந்தா கண்டிக் மாநில திறந்தவெளி பல்கலைக்கழகத்தின் அனைவருக்கும் திறந்தநிலை படிப்பு மையமாகும். கீழ் அசாமில் உள்ள ஒரு முக்கியமான வணிக நகரமான போங்கைகாவொன் நகரின் மையத்தில் இந்தக் கல்லூரி அமைந்துள்ளது. மேலும் இந்தக் கல்லூரி வளாகம் மாணவர்களின் அனைத்து வளர்ச்சிக்கும் ஒரு தனித்துவமான சிறந்த கல்விச் சூழலை வழங்குகிறது.
# பிர்ஜோரா கன்யா மகாவித்யாலயா, போங்கைகாவொன்

## வரலாறு

பெண்களுக்கான உயர்கல்வி நிறுவனமான போங்கைகாவொனை துவக்கும் யோசனை, ஒத்த எண்ணம் கொண்ட கொடையாளர்களின் குழுவை ஒன்றிணைத்தது. மேலும் இந்த சிறந்த மனிதர்களின் ஒருங்கிணைந்த முயற்சியின் விளைவாக, பிர்ஜோரா கன்யா மகாவித்யாலயா 1993-இல் நிறுவப்பட்டது. இது போங்கைகாவொனில் நிறுவப்பட்ட பெண்களுக்கான முதல் உயர்கல்வி நிறுவனம் ஆகும். 50 மாணவர்கள் மற்றும் 7 ஆசிரியர்களுடன் துவங்கிய இந்தக் கல்லூரி, இன்று சிறந்து விளங்கும் நிறுவனமாக வளர்ந்துள்ளது.
# பிர்ஜோரா கன்யா மகாவித்யாலயா, போங்கைகாவொன்

## கற்பிக்கப்படும் பாடங்கள்

தற்போது, இந்தக் கல்லூரி மேல்நிலைக் கல்வியுடன், பட்டப்படிப்பிற்கான பாடங்களை குவகாத்தி பல்கலைக்கழகத்தின் கீழ் வழங்குகிறது.  
- பொருளாதாரம்
- வரலாறு
- கல்வி
- அரசியல் அறிவியல்
- புள்ளிவிவரங்கள்
- கணிதம்
- அசாமிய இலக்கியம்
- ஏரணமும் மெய்யியலும்
# தாலியம்(I) சல்பேட்டு

**தாலியம்(I) சல்பேட்டு** (*Thallium(I) sulfate*) என்பது Tl<sub>2</sub>SO<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். தாலசு சல்பேட்டு என்ற பெயராலும் இச்சேர்மம் அறியப்படுகிறது. பொதுவாக +1 ஆக்சிசனேற்ற நிலையில் உள்ள தாலியத்தின் சல்பேட்டு உப்பாக இச்சேர்மம் கருதப்படுகிறது. +1 என்ற ஆக்சிசனேற்ற நிலையில் தாலியம் காணப்படுவதால் வெறுமனே தாலியம் சல்பேட்டு என்றும் இதை அழைக்கலாம்.
# தாலியம்(I) சல்பேட்டு

## தயாரிப்பு

தாலியம் உலோகம் கந்தக அமிலத்துடன் வினைபுரிந்து பின்னர் படிகமாக்கப்படுவதன் மூலம் தாலியம்(I) சல்பேட்டு உற்பத்தி செய்யப்படுகிறது.
# தாலியம்(I) சல்பேட்டு

## கட்டமைப்பு

K<sub>2</sub>SO<sub>4</sub> போன்ற அதே கட்டமைப்பை தாலியம் சல்பேட்டும் ஏற்றுக்கொள்கிறது. நீர் கரைசலில், தாலியம்(I) நேர்மின் அயனிகளும் சல்பேட்டு எதிர்மின் அயனிகளும் பிரிக்கப்பட்டு அதிக அளவில் கரைக்கப்படுகின்றன. தாலியம்(I) சல்பேட்டு படிகங்கள் C2 சமச்சீர்நிலையைக் கொண்டுள்ளன.
# தாலியம்(I) சல்பேட்டு

## பயன்கள்

கடந்த இரண்டு நூற்றாண்டுகளில், தாலியம்(I) சல்பேட்டு பல்வேறு மருத்துவ சிகிச்சைகளுக்குப் பயன்படுத்தப்பட்டது. ஆனால் பின்னர் கைவிடப்பட்டது. 1900 ஆம் ஆண்டுகளின் பிற்பகுதியில் இச்சேர்மம் முக்கியமாக எலிக்கொல்லிகளுக்குப் பயன்படுத்தப்பட்டது. இதன் நச்சுத்தன்மையின் தேர்ந்தெடுக்கப்படாத தன்மை காரணமாக, 1975 ஆம் ஆண்டு அமெரிக்காவில் இந்தப் பயன்பாடுகள் தடை செய்யப்பட்டன. தாலியம்(I) சல்பேட்டு விதைகள் முளைப்பதைத் தடுப்பதன் மூலம் தாவரங்களின் வளர்ச்சியைத் தடுக்கிறது. இன்று ஆராய்ச்சி ஆய்வகத்தில் Tl<sup>+</sup> அயனியை தயாரிக்க உதவும் முன்னோடிச் சேர்மமாக தாலியம் சல்பேட்டு பெரும்பாலும் பயன்படுத்தப்படுகிறது. அகச்சிவப்பு ஒளிக்கு வெளிப்படும் போது தாலியம் சல்பேட்டு அதிக மின் கடத்துத்திறனை வெளிப்படுத்துகிறது.
# தாலியம்(I) சல்பேட்டு

## நச்சுத்தன்மை

தாலியம்(I) சல்பேட்டு தண்ணீரில் கரையும். இதன் நச்சு விளைவுகள் தாலியம்(I) நேர்மின் அயனியிலிருந்து பெறப்படுகின்றன. தாலியம்(I) சல்பேட்டு என்பது தனித்துவமான பண்புகளைக் கொண்ட ஒரு எளிய தூள் என்பதால், வயது வந்தவருக்கு தாலியம்(I) சல்பேட்டின் சராசரி உயிர்கொல்லும் மரண அளவு சுமார் 1 கிராம் ஆகும். தீங்கற்ற இரசாயனங்கள் என்று தவறாகப் புரிந்து கொள்ளப்பட்டு உட்கொள்ளல், உள்ளிழுத்தல் அல்லது தோலுடன் தொடர்பு கொள்வதன் மூலம் உடலுக்குள் நுழையலாம். தாலியம்(I) நேர்மின் அயனி பொட்டாசியம் மற்றும் சோடியம் நேர்மின் அயனிகளைப் போலவே உள்ளது. இவை வாழ்க்கைக்கு அவசியமானவை. தாலியம் அயனி உடல் செல்லுக்குள் நுழைந்த பிறகு, பொட்டாசியம் மற்றும் சோடியத்தை கொண்டு செல்லும் பல உடலியல் செயல்முறைகளை சீர்குலைக்கும். இதன் நச்சுத்தன்மை காரணமாக, பல மேற்கத்திய நாடுகள் வீட்டு உபயோகப் பொருட்களில் தாலியம்(I) சல்பேட்டைப் பயன்படுத்துவதைத் தடை செய்துள்ளன. மேலும் பல நிறுவனங்களும் இந்த சேர்மத்தைப் பயன்படுத்துவதை நிறுத்திவிட்டன.  
500 மில்லி கிராமுக்கு மேல் மருந்தளவு எடுத்துக் கொண்டால் அது மரணத்தை விளைவிக்கும் என்று தெரிவிக்கப்படுகிறது. தாலியம்(I) சல்பேட்டு உடலில் நுழைந்த பிறகு, சிறுநீரகங்கள், கல்லீரல், மூளை மற்றும் உடலில் உள்ள பிற திசுக்களில் குவிகிறது.  
இசுரேல் நாட்டில் கொறித்துண்ணிகளின் எண்ணிக்கையைக் கட்டுப்படுத்த தாலியம்(I) சல்பேட்டு பயன்படுத்தப்பட்டது; 1950 ஆம் ஆண்டுகளில், இது பழுப்பு மீன் ஆந்தை காணாமல் போக வழிவகுத்ததாகவும் சந்தேகிக்கப்படுகிறது.
# அஞ்சுவண்ணம்

## வரலாறு

### சொற்பிறப்பியல்

அஞ்சுவண்ணம் என்ற சொல் பாரசீக மூலத்திலிருந்து தோன்றியிருக்கலாம். இது அவெஸ்தான் மொழியுடன் தொடர்புடையது: அஞ்சுமனா மற்றும் பாரசீக *அஞ்சுமன்* அல்லது அனுமன் (இது ஒரு அமைப்பு அல்லது மக்கள் குழுவைக் குறிக்கிறது). ஹஞ்சமா அல்லது ஹஞ்சமனா என்ற சொல் தெலுங்கு மற்றும் கன்னடப் பதிவுகளில் காணப்படுகிறது. அஞ்சுவண்ணம் வணிகச் சங்கம் பொதுவாக தென்னிந்தியாவில் (பெரும்பாலும் இந்தியப் பெருங்கடல் வர்த்தகம் ) செயல்பட்ட யூதர், சிரிய கிறிஸ்தவர்கள், முஸ்லீம்கள், சரதுசம் அல்லது பார்சி போன்ற மத்திய கிழக்கு வணிகர்களை உறுப்பினர்களாகக் கொண்டது. இந்த வணிகர்கள் பொதுவாக கொங்கண் கடற்கரை, மலபார் கடற்கரை, தென்னிந்தியாவின் சோழ மண்டலக் கடற்கரை (மேலும் சாவகம் உட்பட தென்கிழக்கு ஆசியாவிலும்) வணிகத் துறைமுகங்களில் செயல்பட்டனர்.  
மணிகிராமம் வணிகர் சங்கம் தென்னிந்தியாவின் உள்நாட்டில் செயல்பட்டாலும், அஞ்சுவண்ணம் வணிகர் சங்கம் தென்னிந்தியாவின் கடலோர நகரங்களில் மட்டுமே செயல்பட்டது.
# அஞ்சுவண்ணம்

## வரலாறு

### வளர்ச்சி

அஞ்சுவண்ணம் குறித்த துவக்ககால சான்றுகளான கொல்லன் சிரியன் செப்பேடு, கி.பி. 849 ஆம் ஆண்டைச் சேர்ந்தது. அது கி.பி. 9 ஆம் நூற்றாண்டில் கேரளக் கடற்கரையில் வணிகக் குழுவின் செயல்பாட்டை உறுதிப்படுத்துகின்றது. கி.பி 10 ஆம் நூற்றாண்டின் முற்பகுதியில் இருந்து, ஐநூற்றுவர் (ஐவோலை ஐநூறு) தென்னிந்தியா முழுவதும் விரிவடைந்து, அஞ்சுவண்ணம் மற்றும் மணிகிராமம் உள்ளிட்ட முன்பே இருந்த பெரும்பாலான வணிகக் குழுக்களை அதன் குடையின் கீழ் ஒன்றிணைத்தது. மலபார் கடற்கரையின் யூத வணிகர்களுடன் அஞ்சுவண்ணம் சங்கத்துடன் அதிகரித்த தொடர்பு கொச்சி யூத செப்பேடுகளில் (கி.பி. 1000) காணப்படுகிறது. கி.பி 12 ஆம் நூற்றாண்டில் தொடங்கி அதன் பின்னர் தொடர்ந்த ஐந்நூறு வணிகக் குழு, பல்வேறு சிறிய வணிகக் குழுக்களுக்கு ஒரு குடை அமைப்பாகச் செயல்பட்டது. 11 - 13 ஆம் நூற்றாண்டுகளில் அஞ்சுவண்ணம் பெரும்பாலும் இந்தியாவின் மேற்கு மற்றும் கிழக்கு கடற்கரைகளில் முஸ்லிம் வணிகர்களைக் கொண்டதாக இருந்தது.
# சிவசாகர் மகளிர் கல்லூரி

**சிவசாகர் மகளிர் கல்லூரி** (*Sibsagar Girls' College*) 1964ஆம் ஆண்டு அசாமின் சிவசாகரில் உள்ள மகளிர் கல்லூரி ஆகும். இந்தக் கல்லூரி திப்ருகார் பல்கலைக்கழகத்துடன் இணைக்கப்பட்டுள்ளது. இந்தக் கல்லூரி கலை, அறிவியலில் இளநிலைப் பட்டப்படிப்புகளை வழங்குகிறது.
# சிவசாகர் மகளிர் கல்லூரி

## வளாகம்

சிவசாகர் மகளிர் கல்லூரி வளாகம் வான்வழி தூரத்தில் ஒரு கிலோமீட்டர் சுற்றளவில் மூன்று இடங்களில் பரவியுள்ளது. இதன் மொத்த பரப்பளவு 5.28 ஏக்கர்.
# சிவசாகர் மகளிர் கல்லூரி

## வளாகம்

### பிரதான வளாகம்

கல்லூரியின் முதன்மை வளாகம், சிவசாகர் நகரின் மையத்தில் அமைந்துள்ளது. இதன் புவியியல் இருப்பிடம் 260 -59' 17.2"வ மற்றும் 940 38' 8" கி . பிரதான நிர்வாகக் கட்டிடம் (முதல்வர் அலுவலகம், கணக்குப் பிரிவு, சேர்க்கை மற்றும் தேர்வுப் பிரிவு), ஆசிரியர் பொது அறை, அனைத்துக் கலைப் பிரிவுகள் மற்றும் தனித் துறை வகுப்பு அறைகள், மாநாட்டு அரங்கம், குளிரூட்டப்பட்ட மெய்நிகர் வகுப்பறை, மத்திய நூலகம், மாண்டிசோரி ஆசிரியர் பயிற்சி மையம், ஆடை வடிவமைப்பு மையம், கணினி ஆய்வகம், உணவகம், தொலையுணர்வு மையம், ஜிஐஎஸ் (புவியியல் துறையின் கீழ்) ஆகியவை இந்த வளாகத்தில் அமைந்துள்ளன. கலைப் பிரிவின் அனைத்து வகுப்புகளும் இந்த வளாகத்தில் நடத்தப்படுகின்றன.
# சிவசாகர் மகளிர் கல்லூரி

## வளாகம்

### அறிவியல் வளாகம்

இது பிரதான வளாகத்திலிருந்து சுமார் 100 மீட்டர் தொலைவில் உள்ளது. அறிவியல் துறை, மனையியல், சமசுகிருத அனைத்து வகுப்புகளும் வளாகத்தில் நடத்தப்படுகின்றன.
# சிவசாகர் மகளிர் கல்லூரி

## வளாகம்

### பனியாபரி வளாகம்

இது பிரதான வளாகத்திலிருந்து சுமார் 1.5 கி.மீ. தொலைவில் மற்ற இரண்டு வளாகங்களுடன் நன்கு இணைக்கப்பட்டுள்ளது. விடுதி கட்டடத்துடன், மீன் பண்ணை, காய்கறித் தோட்டம் போன்ற பல்வேறு விரிவாக்கப்பட்ட நடவடிக்கைகள் இந்த வளாகத்தில் நடந்து வருகின்றன.
# சிவசாகர் மகளிர் கல்லூரி

## துறைகள்

### கலை

- அசாமிய மொழி
- ஆங்கிலம்
- கல்வியியல்
- பொருளியல்
- புவியியல்
- வரலாறு
- சமூகவியல்
- அரசியல் அறிவியல்
- சமூக அறிவியல்
# சிவசாகர் மகளிர் கல்லூரி

## துறைகள்

### அறிவியல்

- இயற்பியல்
- வேதியியல்
- தாவரவியல்
- விலங்கியல்
- கணிதம்
# மோரன் மகளிர் கல்லூரி

**மோரன் மகிளா மகாவித்யாலயா** (*Moran Mahila Mahavidyalaya*) எனும் **மோரன் மகளிர் கல்லூரி** என்பது **1**992ஆம் ஆண்டு அசாமில் நிறுவப்பட்ட மகளிர் கல்லூரி ஆகும். இது அசாமின் சரைடியோ மாவட்டத்தில் உள்ள மோரன் நகரத்தில் அமைந்துள்ள ஒரு மகளிர் கல்லூரி ஆகும். இந்தக் கல்லூரி திப்ருகார் பல்கலைக்கழகத்துடன் இணைக்கப்பட்டுள்ளது. இந்தக் கல்லூரி கலைப் பிரிவுகளில் உயர்நிலைப் பட்டப்படிப்பு, இளங்கலைப் பட்டப்படிப்புகளை வழங்குகிறது. புது தில்லி பல்கலைக்கழக மானியக் குழு அங்கீகாரம் பெற்ற இக்கல்லூரி பெங்களூர் தேசிய மதிப்பீடு மற்றும் தரச்சான்று அவையின் பி தரச் சான்றினைப் பெற்றுள்ளது.
# மோரன் மகளிர் கல்லூரி

## வரலாறு

மோரன் மகளிர் கல்லூரி சூலை 8, 1992-இல் பிராந்தியத்தின் சமூக ரீதியாகப் பின்தங்கிய பெண் மக்களின் கல்வி ஆசைகளைப் பூர்த்தி செய்யும் ஒரு உன்னத நோக்கத்துடன் நிறுவப்பட்டது. இக்கல்லூரி திப்ருகர் பல்கலைக்கழகத்துடன் இணைந்துள்ளது. பல்கலைக்கழக மானியக்குழுச் சட்டத்தின் பிரிவுகள் 2(எப்) மற்றும் 12(பி) ஆகியவற்றின் கீழ் முறையே சனவரி 29, 1999 மற்றும் பிப்ரவரி 4, 2010 அன்று அங்கீகாரம் பெற்றது. சனவரி 1, 2013 அன்று, இந்த நிறுவனம் அசாம் அரசாங்கத்தால் மாகாணமயமாக்கப்பட்ட சேவைகள் சட்டம், 2011-இன் கீழ் மாகாணமயமாக்கப்பட்டது. இது அசாம் மாநிலத்தின் கல்வி கட்டமைப்பில் நிலையான ஆதரவையும் ஒருங்கிணைப்பையும் பெறுகிறது. உயர்தரக் கல்வி மற்றும் சமூக விழுமியங்களுக்கான உறுதியான அர்ப்பணிப்பை அடிக்கோடிட்டுக் காட்டும் வகையில், கல்லூரி 2021-இல் தேசிய மதிப்பீடு மற்றும் தரச்சான்று அவையின் 'பி' தர அங்கீகாரத்தைப் பெற்றது.
# மோரன் மகளிர் கல்லூரி

## துறைகள்

- சமூக அறிவியல்
- அசாமிய மொழி
- பொருளியல்
- கல்வியியல்
- பொருளியல்
- அரசியல் அறிவியல்
- வரலாறு
- சமூகவியல்
# மனபேந்திர சர்மா மகளிர் கல்லூரி

**மனபேந்திர சர்மா மகளிர் கல்லூரி** (*Manabendra Sharma Girls' College*) என்பது 1984ஆம் ஆண்டு நிறுவப்பட்ட , அசாமின் காமரூப் மாவட்டத்தில் உள்ள ரங்கியாவில் அமைந்துள்ள ஒரு பொதுப் பட்டப்படிப்பு மகளிர் கல்லூரி ஆகும். இந்தக் கல்லூரி குவகாத்தி பல்கலைக்கழக இணைவு பெற்ற கல்லூரி. இந்தக் கல்லூரி கலைகளில் பல்வேறு இளங்கலைப் பட்டப்படிப்புகளை வழங்குகிறது.
# மனபேந்திர சர்மா மகளிர் கல்லூரி

## வரலாறு

மனபேந்திர சர்மா மகளிர் கல்லூரி ஆகத்து 1984-இல் அசாமின் வடக்கு காமரூப் பகுதியில் உள்ள பெண்களுக்கான உயர்கல்விக்கான நிறுவப்பட்ட ஒரே உயர்கல்வி நிறுவனமாகும். இக்கல்லூரியானது சமூக ரீதியாகவும் பொருளாதார ரீதியாகவும் பின்தங்கிய மக்கள் அதிகம் வசிக்கும் பகுதியில் உள்ள பெண்களுக்கான உயர்கல்வியினை வழங்கி வருகிறது. இரங்கியாவில் பெண்கல்வியில் ஆர்வமுள்ள கல்வியாளர்கள் மற்றும் பொதுமக்களால் இந்த நிறுவனம் தொடங்கப்பட்டது. இதன்பின், இக்கல்லூரி அரசு கல்லூரியாக மாற்றப்பட்டது. இரங்கியாவின் மூத்த சமூக சேவகரும் அரசியல்வாதியுமான மறைந்த மனபேந்திர சர்மாவை நினைவு கூறும் வகையில் 1994-இல் இக்கல்லூரிக்கு மனபேந்திர சர்மா பெண்கள் கல்லூரி என மறுபெயரிடப்பட்டது.  
தற்போது, அசாம் சட்டத்தின் கீழ் மேம்படுத்தப்பட்டும், புது தில்லி, பல்கலைக்கழக மானியக் குழுவிடமிருந்து மானியங்களைப் பெறத் தகுதிபெறச் சட்டத்தின் பிரிவு 2(எப்) மற்றும் 12(பி) இன் கீழ் ஒப்புதல் பெற்ற கல்லூரியாக உள்ளது.
# மனபேந்திர சர்மா மகளிர் கல்லூரி

## துறைகள்

- அசாமிய மொழி  
- அரபு  
- போடோ  
- கல்வியியல்  
- ஆங்கிலம்  
- பொருளியல்  
- வரலாறு  
- தத்துவம்  
- அரசியல் அறிவியல்
# சைனாப் அப்பாசு

**சைனாப் அப்பாசு** (*Zainab Abbas*) என்பவர் பாக்கித்தான் நாட்டைச் சேர்ந்த ஒரு தொலைக்காட்சி தொகுப்பாளர் ஆவார். 1988 ஆம் ஆண்டு பிப்ரவரி மாதம் 14 ஆம் தேதியன்று இவர் பிறந்தார். முன்னாள் ஒப்பனைக் கலைஞரான இவர் விளையாட்டு தொகுப்பாளராகவும் வர்ணனையாளராகவும் அறியப்படுகிறார்.
# சைனாப் அப்பாசு

## தனிப்பட்ட வாழ்க்கை

லாகூரில் உள்நாட்டு துடுப்பாட்ட வீரர் நசீர் அப்பாசு மற்றும் அரசியல்வாதியான ஆண்ட்லீப் அப்பாசு ஆகியோருக்கு மகளாக சைனாப் அப்பாசு பிறந்தார். பர்மிங்காமில் உள்ள ஆசுடன் பல்கலைக்கழகத்தில் கல்வி கற்றார். பின்னர் வார்விக் பல்கலைக்கழகத்தில் சந்தைப்படுத்தல் மற்றும் மூலோபாயத்தில் எம்பிஏ முதுநிலைப் பட்டம் பெற்றார். பின்னர் இவர் இங்கிலாந்து நாட்டின் டோல்சு &amp;amp; கபனா இல்லத்தின் ஆரோட்சில் இரண்டு ஆண்டுகள் பணியாற்றினார்.  
இவரது தந்தை பைசலாபாத் மற்றும் அபீசாபாத் துடுப்பாட்ட அணிகளில் பந்து வீச்சாளராக விளையாடினார் மேலும் ரமீசு ராசாவாக அதே கல்லூரியில் பயின்றார். மறுபுறம், இவரது தாயார் பாக்கித்தான் தெக்ரீக்-இ-இன்சாஃப் கட்சியின் மூத்த உறுப்பினர் ஆவார். இவர் பஞ்சாப் மாநிலத்திலிருந்து பெண்களுக்காக ஒதுக்கப்பட்ட இடத்தில் பாக்கித்தான் தேசிய சட்டமன்றத்திற்கு தேர்ந்தெடுக்கப்பட்டார், மேலும் வெளியுறவு விவகாரங்களுக்கான கூட்டாட்சி நாடாளுமன்ற செயலாளராகவும் நியமிக்கப்பட்டார். 1999 ஆம் ஆண்டு நடைபெற்ற உலகக் கோப்பை போட்டிகள் உட்பட ஒரு பத்திரிகையாளராக சில துடுப்பாட்ட நிகழ்வுகளிலும் இவர் பங்கேற்றார்.  
நவம்பர் 2019 ஆம் ஆண்டு நவம்பர் மாதத்தில் சைனாப் அப்பாசு லாகூரில் அம்சா கர்தாரை திருமணம் செய்து கொண்டார். முன்னாள் நிதியமைச்சரும், பாக்கித்தான் மாநில வங்கி முன்னாள் ஆளுநருமான சாகித் அபீசு கர்தாரின் மகன் அம்சா, பாக்கித்தான் கிரிக்கெட் அணியின் முதல் தலைவரான அப்துல் அபீசு கர்தாளின் மகன் ஆவார்.  
இவரது தம்பி ஊசைன் அப்பாசு மிர்சா ஓர் உடற்பயிற்சி பயிற்சியாளர் ஆவார். 2023 ஆம் ஆண்டு பிப்ரவரியில் முல்தான் சுல்தான்கள் அணியில் சேர்ந்தார். 2023 ஆம் ஆண்டுக்கான பாக்கித்தான் சூப்பர் லீக் போட்டிகளுக்காக இந்த அணியின் கட்டுப்படுத்தும் நிபுணராகப் பணி புரிந்தார்.